
vivisecţii”, de CONSTANTIN STANCU 

Născut în toi de legendă şi vârtejuri 
istorice milenare, haţeganul 
CONSTANTIN STANCU îşi 
reînnoieşte dezvăluirile şi revelaţiile, în 
noua sa carte monumentală, 
„ARHIVELE DE LA HAȚEG - 
Monografii, legende şi vivisecții”, 
Editura CronoLogia, Sibiu, 2017 (care 
o continuă pe prima: Arhivele de la 
Hațeg: de la Neantia la Vâltoarea 
Sufletelor, Editura Realitatea 
Românească, Vulcan, 2010). 

Cartea sa cea nouă nu este, cum s-ar 
crede, la o privire superficială, doar o 
reluare de recenzii, publicate, în timpuri trecute, prin reviste — ci, în 
primul rând, o viziune cronicărească şi critică, deosebit de temperată 
(deşi „patima  topos-ului” clocoteşte, sub crusta obiectivităţii!): 
CONSTANTIN STANCU îşi iubeşte şi-şi respectă, ca nealtul, locul 
naşterii, care coincide cu punctul ZERO al pornirii istoriei daco-valahe 
şi, de ce nu, chiar mundane. 

De aceea, nu ne miră deloc, ci considerăm ca urmând logica memoriei 
Hațegului, când autorul dedică mai bine de 60 de pagini scrierilor şi 
cercetărilor acribioase asupra istoriei şi mitologiei originar-haţegane, ale 
lui IANCU BADIU: „Badiu Iancu, un pasionat de istoria Ţării 
Hațegului” (p. 16), „Cultura de Haţeg: Mistere, arheologie, 
suferinţă...” (p. 19), „Haţeg, un turn de veghe pentru o mie de 

naraţiuni” (p. 22), „Valea Sargeţiei, povestea Țării Hațegului în 
vremuri complicate” (p. 28), „Hațeg, epopee şi farmec” (p. 35), „Istoria 
de Haţeg” (p. 43), „Despre <<DISTRICTUL>> Haţeg” (p. 51), „Hațeg, 
un oraş între două lumi” (p. 60), „Hațeg: Cheia unui oraş în tranziţie” 
(p. 65). 

Se spune că Haţegul ar fi fost, la începuturile istoriei dacice, capitala 
Daciei. .Nu se ştie 


adevărul adevărat 
despre această 
afirmaţie, încă 


neprobată suficient, dar 
se ştiu nişte realități 
lingvistice: 

„<<Terra  Harszoc>> 
avea un statut special, 
/lcea parte din 
voievodatul lui Litovoi. 
Era locuită de 
<<olahi>>. (...) Era un 
castelan de Haţeg, era 
o cetate, un district, a fost un sat, a devenit un oraş, târg însemnat, a 
fost un <<fluvium Haczac>>. Sursele sunt profunde, denumirea 
trimitea la un <<haţeg>>, pădure măruntă, hăţiş, dar nu şi denumire 
coruptă de funcţionarii din cancelariile vechi, interesaţi să facă 
stăpânilor pe plac. 

Poate o familie de frunte a dat denumirea localităţii — Haczoku -, apoi 
a pierit în negura vremurilor. Unii au considerat că Haţegul a fost 
<<colțul din spate>>, un umăr de deal — o localitate de margine de 
lume! Denumirea putea proveni de la un loc de judecată, <<şase 
scaune de judecată>>. Capitala Daciei romane se numea 
<<Sarmazege>>, o denumire mai puțin remarcată de istorici, dar 
posibilă sursă pentru numele actualei localități. Cumanii puteau să-şi fi 
lăsat urmele pe aici — <<hârs>>, însemna URS (n.n.: de fapt, nu 
cumanii, ci dacii simbolizau casta războinicilor, prin URS!). În Europa 
Evului Mediu exista un titlu nobiliar: <<herzog>>, <<herstsog>>, 
<<herceg>>, <<herţeg>> (n.n.: însuşi Mircea cel Bătrân se intitula 
„herțeg al Amlaşului şi Făgăraşului...”)” — cf. lancu Badiu, Haţegul, 
din cele mai vechi timpuri, până la anul 1700, p. 22). 

Suferințele haţeganilor au continuat, în afară de ocupaţia romană, sub 
austrieci: Haţegul era zonă grănicerească! „Pentru că Haţegul a fost un 


oraş grăniceresc, a fost nevoie de o abordare a fenomenului 
regimentelor din Haţeg, cu toate regulile, drepturile şi obligaţiile care 
rezultau din această activitate specială, într-un imperiu care se apăra 
de celelalte imperii, cu analizarea vieţii de zi cu zi, cu problemele care 
măcinau traiul grănicerilor din această cetate (...) Haţegul era 
controlat în stilul marilor imperii!” — ct. lancu Badiu, Oraşul Haţeg 
sub stăpânirea austriacă, 1688-1867, p. 28) 

Dar Haţegul a fost şi zonă de cultură, iluminată de trecerea unor 
personalităţi de geniu, ale daco-valahilor de altădată: AUREL VLAICU, 
OCTAVIAN GOGA, familia  DENSUȘIANU, ION POP 
RETEGANUL, NICOLAE R. DANILESCU — dar şi EMINESCU sau 
BOGDAN PENTRICEICU HAȘDEU şi NICOLAE IORGA. Pe aici a 
trecut MIHAI VITEAZUL, în drum spre Praga şi, apoi, spre Alba 
Tulia... la Prislop este locul minunat, în care are sălaş de veci Duhul Sfânt 
al lui ARSENIE BOCA.. 

“Tara Hațegului a fost vizitată intens de Nicolae Iorga, marele istoric, 
care a ajuns în posesia unui document important: CONDICA 
HAŢEGULUI, unde au fost însemnări în limbile română, germană, 
maghiară, latină (...). Nicolae Iorga a deplâns, în anul 1923, modul în 
care era administrată mărturia despre o lume care a fost, în antichitate, 
în acest ţinut. Cărturarul a revenit în Ţara Hațegului în anul 1940, a 
călătorit prin zonă ca un cuceritor, fotografiile sale din acea perioadă 
sunt, şi acum, păstrate în casele oamenilor” (ct. Iancu Badiu, Oraşul 
Haţeg în perioada interbelică, 1914-1944, p. 45). 

Dar Haţegul înseamnă şi ciocniri (uneori, sângeroase...!) şi armistiţii 
religioase, între romano-catolici, ortodocşi, greco-catolici, lutherani, 
penticostali, baptişti... înseamnă şi societăţi cultural-literare (Haţeg — 
filial a ASTREI!), biserici, reviste, viaţă literară, mai obscură sau mai 
activă... înseamnă adeziuni la mişcările sociale şi naţionale valaho- 
ardeleneşti (anii răscoalei lui Horia şi ai revoluţiei 1848-1849, a lui 
Avram Iancu, sunt scrise, în Cronica Hațegului, cu sânge şi lumină!).. 

„.. În anii comunismului stalinist incipient, “au apărut la putere pături 
sociale anistorice: evreii, maghiarii, ţiganii, minoritățile naţionale, 
săracii, refugiații de război, trimişii de la centru (...). În anul 1948 a 
început fenomenul de captare a Bisericii Greco-Catolice în cadrul 
Bisericii Ortodoxe... într-o reîntregire forțată, din motive politice şi de 
strategie comunistă” — ct. lancu Badiu, Oraşul Haţeg în regimul 
communist, 1944-1965). 

.. Azi, Haţegul trăieşte mari nedumeriri şi, de multe ori, dezamăgiri 
istorice... dar, alături de tragedii, ei ştiu să nădăjduiască în victorii 


viitoare: “... marile unități din domeniul agro-alimentar au dispărut, 
nu au rezistat în faţa cerinţelor pieţii naţionale şi internaţionale. 
Abatorul de prelucrarea cărnii, Fabrica de bere, unităţile industriei 
locale, o parte din meşteşugari dispar sau îşi reduc mult activitatea. 
(...) O nouă lume se naşte, încet, oamenii trăiesc după noile reguli, 
respiră libertate, responsabilitate, tragedii, victorii nesperate” (cf. lancu 
Badiu, Haţegul, un oraș în tranziţie, între două lumi — 1989-2015). 
C-aşa-i românul: “cel mai adaptabil animal terestru...” 

După recenzarea analitică şi creatoare de perspective “de mare 
altitudine şi sintetice”, ofertante de viziuni mai clare, asupra istoriei şi 
destinului haţegan — scriitorul CONSTANTIN STANCU pune în 
evidenţă potenţialul creator-artistic al “topos-ului sacru”, Haţegul natal. 
Adică, nu doar recenzează, ci prezintă personalităţile şi opera unor 
scriitori de “primă mână”, truditori ai Duhului şi condeiului, din “zona 
sacrală”: RAUL CONSTANTINESCU (pseudonimul lui Constantin 
Constantinescu), nu doar scriitor, ci şi eminent folclorist (“Ca la o 
adevărată judecată a satului sunt strigate toate fetele şi nevestele din 
sat, fiind luate în râs defectele şi viciile acestora, în diferite feluri de 
batjocuri, la adresa lor, apoi se iau în râs gospodarii beţivi, mincinoşi, 
leneşi, lăudăroşi, zgârciţi, făloşi etc., având ca scop îndreptarea 
năravurilor rele” — cf. Raul Constantinescu, Străvechi tradiţii şi creaţii 
populare, din Țara Hațegului, p. 91) — apoi, apreciatul profesor de 
Română, monograf şi scriitor haţegan, “meditativul şi generosul” RADU 
IGNA, apreciat de EUGEN EVU ca posedând, în romanele sale, “o 
luciditate insuportabilă” (Vâltoarea, Valea proscrişilor, Nimic deosebit 
în timpul serviciului meu — ct. p. 97) — după care urmează un 
“intermezzo” poetic stacian: Țara Hațegului, Cer de iarbă la Ponorici, 
Toamnă latină, Sarmizegetusa... 

Mai sunt evidenţiaţi, întru Gloria de Duh Haţegan: PETRU ISTRATE 
(profesor de Chimie, în Haţeg, între 1967-1971 şi Cetăţean de Onoare “a/ 
oraşului Baia Mare, în anul 2010”), scriitor de proză scurtă şi cronicar 
al vieţii cultural a Hațegului — DACIAN MUNTEAN, DANIEL PIȘCU 
— dar şi, “cu osebire”, TIBERIU LĂPĂDĂTONI (“Tibi, cum îi spun 
prietenii”), cu multiple vocaţii: profesorale, teologice, lingvistice, 
semantice, omiletice, de hermeneutică biblică etc. “A călătorit mult, 
fiind pasionat de peregrinări, într-o lume în mişcare, şi ea”... - dar, 
mereu, s-a întors la obârşia sa haţegană. Decedat în 2016: “A lăsat o vie 
amintire, pentru oamenii care l-au cunoscut şi apreciat. Spirit elevat, a 
suferit în tăcere, în unele moment ale vieţii, pentru că viaţa i-a rezervat 
şi umbre, invidii, dureri. Cărţile sale sunt importante pentru că pun în 


valoare principiile creştine de viaţă şi cunoaştere şi au reflect lumea 
văzută prin ochii unui dascăl pasionat, iubitor de călătorii şi prieten 
curat...” — ct. CONSTANTIN STANCU, Tiberiu Lăpădătoni, un 
gând şoptit: Spre culmi... 

Cartea lui CONSTANTIN STANCU se sfârşeşte printr-o vie şi dinamică 
prezentare a propriei vieţi şi opere evolutive, a activităţilor sale de tip 
monahal-culturale (medioevice, dar şi renascentiste!), completate de 
aprecierile unor critici consacraţi şi de imagini foto ale cărţilor și 
prietenilor săi, scriitorii analizaţi şi psihanalizaţi, în cuprinsul acestei 
cărțţi-monument. 

Carte-monument pe care, întru lămurirea unor probleme de identitate 
spirtuală şi naţională, ar face tare bine s-o citească (şi mediteze, adânc, 
asupra celor citite...) cât mai mulţi dintre daco-valahi... sau dintre cei 
care, încă, se mai pretind a fi...a aparţine...a exista, întru Daco- 
Valahime. 


prof. dr. Adrian Botez 


“Constantin Stancu, Arhivele de la Haţeg. Monografii, legende şi 
vivisecţii, Sibiu: Editura CronoLogia, 2017 


Sumar: 


Câteva cuvinte 

Țara Hațegului? O poveste compusă din o mie şi una de legende... 
Gheorghe Ardelean în căutarea libertăţii şi fericirii 

Badiu Iancu, un pasionat de istoria Ţării Hațegului 

Raul Constantinescu, un poet în căutarea esenţelor 

Radu Igna şi romanul social. Un loc pentru cei proscrişi 
Petru Istrate între modelul atomului și aventura de zi cu zi 
Tiberiu Lăpădătoni, un gând şoptit: Spre culmi... 

Un personaj complex: Dacian Muntean 

10. Un poet original: Daniel Pişcu 

11. Câteva date despre cronicar 

